
Ministru kabineta sēdes protokollēmums

Informatīvais ziņojums "Par Latvijas Republikas pievienošanos Eiropas Molekulārās bioloģijas konferencei un Eiropas Molekulāras bioloģijas laboratorijai"

· 1. Pieņemt zināšanai iesniegto informatīvo ziņojumu.
· 2. Atbalstīt Latvijas pievienošanos Eiropas Molekulārās bioloģijas laboratorijai (European Molecular Biology Laboratory (EMBL)) (turpmāk  - EMBL) un Eiropas Molekulārās bioloģijas konferencei (European Molecular Biology Conference (EMBC)) (turpmāk – EMBC) dalībvalsts statusā ar 2023.gadu.
· 3. Izglītības un zinātnes ministrijai koordinēt Latvijas sagatavošanās procedūras par pievienošanos EMBC un EMBL dalībvalsts statusā.
· 4. Pilnvarot izglītības un zinātnes ministru parakstīt Latvijas Republikas pieteikumu par pievienošanos  EMBL dalībvalsts statusā un Latvijas Republikas pieteikumu par pievienošanos EMBC dalībvalsts statusā.
· 5. Izglītības un zinātnes ministrijai informēt EMBL padomi par Latvijas pieteikumu dalībai EMBL dalībvalsts statusā un EMBC prezidentu par Latvijas pieteikumu dalībai EMBC dalībvalsts statusā.
· 6. Izglītības un zinātnes ministrijai divu mēnešu laikā no oficiālo uzaicinājumu pievienoties EMBL un EMBC saņemšanas, izstrādāt un izglītības un zinātnes ministram noteiktā kārtībā iesniegt izskatīšanai Ministru kabinetā Ministru kabineta noteikumu projektu "Par Latvijas Republikas pievienošanos Līgumam par Eiropas Molekulārās bioloģijas konferences izveidošanu" un Ministru kabineta noteikumu projektu "Par Latvijas Republikas pievienošanos Līgumam par Eiropas Molekulārās bioloģijas laboratorijas izveidošanu".
· 7. Pieņemt zināšanai, ka nepieciešamais finansējuma apmērs Latvijas dalībai EMBL dalībvalsts statusā dalības maksas segšanai 2023.gadā ir 121 328 euro,  2024. gadā – 151 513 euro, 2025. gadā – 187 029 euro, 2026. gadā – 286 068 euro, 2027. gadā - 286 068 euro, 2028. gadā un turpmāk – 287 221 euro.
· 8. Pieņemt zināšanai, ka nepieciešamais finansējuma apmērs Latvijas dalībai EMBC dalībvalsts statusā dalības maksas segšanai 2023.gadā ir 25 285 euro,  2024. gadā – 25 671 euro, 2025. gadā – 26 057 euro, 2026. gadā – 59 447 euro, 2027. gadā – 60 339 euro, 2028. gadā – 61 244 euro.
· 9. Atbalstīt priekšlikumu, ka finansējums Latvijas dalības maksai EMBC un EMBL tiks nodrošināts no Izglītības un zinātnes ministrijai valsts budžeta apakšprogrammas 05.02.00 “Zinātnes bāzes finansējums ”.
· 10. Izglītības un zinātnes ministrijai izstrādāt un izglītības un zinātnes ministram līdz 2023. gada 1. jūnijam noteiktā kārtībā iesniegt izskatīšanai Ministru kabinetā grozījumus Ministru kabineta 2022. gada 19. aprīļa noteikumos Nr. 252 “Zinātniskās darbības bāzes finansējuma piešķiršanas kārtība”, paredzot iespēju finansēt Latvijas dalības maksas segšanu EMBC un EMBL.

